Civilization

Civilization er en serie med rundebaserte strategispill hvor spillerne prøver å bygge opp en sivilisasjon ved hjelp av forskning, krig, handel og forhandlinger med andre spillere.  Sid Meiers serie med videospill begynte i 1991 med Sid Meier's Civilization og er blitt en av spillhistoriens mestselgende titler med over 31 millioner solgte spill.Introducing Steam Gauge: Ars reveals Steam’s most popular games, Kyle Orland, 16. april 2014

Civilization kom som brettspill i 1980. Spillet fikk en utvidese, Advanced Civilization i 1991 og kom som videospill i 1995.

Civilization er per 2016 en av de mest spilte seriene registrert av Steam. Civilization V (Civ 5) var det 5 mest spilte spillet fra 2009 til 2014.http://arstechnica.com/gaming/2014/04/introducing-steam-gauge-ars-reveals-steams-most-popular-games/2/ 8 345 884 personer hadde per 27. januar 2016 registrert Civ 5 på Steam, og 904 364 spillere hadde spilt i gjennomsnitt 14 timer og 34 minutter de siste to ukene,steamspy.com, besøkt 27.01.16store.steampowered.com/stats/   , besøkt 27.01.16 som gjorde spillet til det 7 mest spilte samtidig som Civilization: Beyond Earth var det 88 mest spilte.

 Historie 
I 1980 designet Francis Tresham brettspillet Civilization og publiserte det via Hartland Trefoil i Storbritannia og i 1981 i USA av Avalon Hill. I 1991 laget MicroProse, grunlagt av Sid Meier og Bill Stealey, Civilization med lisens fra Avalon Hill til å bruke navnet. MicroProse laget først og fremst simulatorspill, og Bill Stealey hadde, ifølge utivkler Bruce Shelley, liten tro på et historisk strategispill. Han krevde at Meier og Bruce Shelley først fullførte Covert Action.The History of Civilization, Benj Edwards Bill Stealey har sagt at han syntes Civilization var en utmerket idé, som han begynte å markedsføre umiddelbart, men at juridiske forhold omkring navnet Civilization, som Meier og Shelley ikke var opptatt av, gjorde at de måtte stoppe markedsføringen og få en avtale først."Gamers at Work: Stories Behind the Games People Play", av Morgan Ramsay s 51

Sid Meier's Civilization var da det kom et prosjekt med et lite reklamebudsjett, men ryktet spredte seg, og etter kort tid ble Civilization, til utviklernes overraskelse, ansett som årets strategispill.https://web.archive.org/web/20070528183529/http://www.originsgames.com/awards/1991 Civilization hadde solgt over 850.000 kopier da Civilization II kom ut i 1996 http://www.mobygames.com/game/windows/sid-meiers-civilization-ii/cover-art/gameCoverId,80943/, og har flere ganger blitt satt på lister over historiens viktigste videospill.

I 1995 laserte Avalon Hill en videospillversjon av sin utvidelse til sitt brettspill, kalt "Advanced Civilization", men den ble fullstendig overskygget av MicroProses Civilization II fra 1996, designet by Brian Reynolds. Samme år (1996) bestemte Spectrum Holobyte, som kjøpte MicroProse i 1993, å sparke det meste av MicroProse-staben. Som en reaksjon forlot Reynolds, Briggs og Meier MicroProse og grunnla Firaxis Games.

Firaxis hadde ikke rettigheter til navnet Civilization men laget Sid Meier's Alpha Centauri som fortsetter der Civilization II sluttet, og man skal kolonisere en planet i solsystemet Alpha Centauri.

I 1997 fikk Activision rettighetene til navnet Civilization fra Avalon Hill, og saksøkte MicroProse for brudd på reglene for merkebeskyttelse. Som reaksjon kjøpte MicroProse Hartland Trefoil, og i 1998 saksøkte MicroProse Activision for uriktig annonsering og brudd på konkurranseregler da de bestemte å lage egne Civilization videospill. I juli gikk saken til forlik, og MicroProse fikk rettighetene til navnet, men Activision fikk lisens til å publisere videospillet Civilization: Call to Power i 1999. Avalon Hill godtok å betale erstatning til MicroProse, vel vitende om at Hasbro planla å overta både Avalon Hill og MicroProse, noe som skjedde måneden etterpå.

I januar 2001 kjøpte daværende Infogrames, nå Atari, Hasbro, og Civilization III, av Jeff Briggs, ble utgitt dette året. I 2004 overtok Take-Two Interactive rettighetene til varemerket Civilization for 22.3 millioner dollar. I oktober 2005 kom Civilization IV som ble designet av Firaxis Games, og i november kjøpte Take-Two Firaxis slik at utviklerne og varenavnet igjen var samlet.

I 2010 kom Civilization V, og i 2014 kom Civilization: Beyond Earth. 21. oktober 2016 kom Civilization VI med Ed Beach som designer.

Firaxis, med Sid Meier som kreativ leder, har nå rettighetene til varemerket Civilization og de fleste andre historiske Sid Meier-titlene, med unntak av Alpha Centauri som eies av EA.FIRAXIS REVISITS ALPHA CENTAURI WITH CIVILIZATION: BEYOND EARTH, 12. april 2014

 Civilization kronologisk 
Civilization ble det første i en rekke spill i Civilization-serien. Sid Meier har bidratt på alle, men har ofte ikke hatt designansvaret.
+ Spill i Civilization-serien Tittel Utgitt Informasjon Civilization  1991  Det første spillet for MS-DOS, Amiga og en rekke andre platformer. Sid Meier ledet utviklingen. — CivNet  1995  En versjon med støtte for Windows 3.1 og Windows 95. Civilization II  1996  Fikk flere teknologier, underverker, enheter og regler. Brian Reynolds ledet utviklingen. — Civilization II: Conflicts in Civilization  1996  Første utvidelse til Civilization II.  — Civilization II: Fantastic Worlds  1997  Andre utvidelse til Civilization II. — Civilization II: Test of Time  1999  Inneholder originalversjonen med noen utvidelser og forbedringer. Civilization III  2001  Innførte kultur og fikk mer avanserte regler enn de tidligere. Jeff Briggs ledet utviklingen. — Civilization III: Play the World  2002  Første utvidelse til Civilization III. — Civilization III: Conquests  2003  Andre utvidelse til Civilization III. Civilization IV  2005  Kom med helt ny motor, og fikk utmerkede kritikker. — Civilization IV: Warlords  2006  Første utvidelse til Civilization IV. Soren Johnson ledet utviklingen. — Civilization IV: Beyond the Sword  2007  Andre utvidelse til Civilization IV. — Civilization IV: Colonization  2008  En versjon av Colonization fra 1994 basert på motoren fra Civilization IV. Civilization V  2010  Fikk heksagonale flater, introduserte bystater og nye taktiske elementer. John Shafer ledet utviklingen. — Civilization V: Gods & Kings  2012  Første utvidelse til Civilization V. — Civilization V: Brave New World  2013  Andre utvidelse til Civilization V. Civilization: Beyond Earth  2014  En versjon der motoren til Civilization V brukes på elemeneter inspirert av Sid Meier's Alpha Centauri. — Civilization: Beyond Earth - Rising Tide  2015  Første utvidelse til Civilization: Beyond Earth.  Civilization VI  2016  Innførte civics-tre, eureka øyeblikk og gav byene geografisk utstrekning på kartet.

 Andre spill i serien 
 Sid Meier's Alpha Centauri (1999), foregår på planeten Alpha Centauri. Å sende et romskip dit var en av måtene å vinne på i Civilization II, og spillet regnes som en del av Civilization-serien. Navnet Civilization var ikke et varemerke Firaxis hadde rett til å bruke i 1999, og derfor har spillet ikke et nummer i rekken med Civilization.
 Civilization: Call to Power (1999), ble laget av Activision, som hadde de offisielle rettighetene til Civilization navnet, som en fortsettelse av rekken etter Civilization II. Sid Meier, som da var hos Firaxis, var ikke involvert i dette spillet.

 Brettspill og kortspill 
+ Sid Meier's Civilization er to ganger utgitt som brettspill og én gang som kortspill. Tittel Lansert InformasjonCivilization1980et brettspill av Francis Tresham, utgitt av Avalon Hill i USA (1981).Advanced Civilization1991 en utvidelse til spillet fra Avalon Hill.Civilization: The Boardgame2002 et lisensiert brettspill laget av Eagle Games og basert på Civilization IIICivilization: The Card Game2006 et kortspill laget av Soren Johnson, som også stod bak Civilization IVCivilization: The Board Game2010 et lisensiert brettspill laget av Fantasy Flight Games og basert på Civilization IVCivilization: Fame and Fortune2011 en utvidelse til brettspillet Civilization fra 2010.Civilization: Wisdom and Warfare2013en utvidelse til brettspillet Civilization fra 2010.Civilization: A New Dawn2017et brettspill basert på dataspillserien, laget av James Kniffen.https://www.fantasyflightgames.com/en/products/sid-meiers-civilization-a-new-dawn/

 Lignende spill 
I tillegg er flere Civilization-liknende spill produsert:

 Master of Magic (1993) laget av Microprose, et Civilization-liknende spill, men satt i middelalderen.
 Galactic Civilizations (1993) laget av Stardock  for OS/2, gitt ut på nytt for Windows 2003, med en oppfølger i 2006 og en i 2015.
 Colonization (1994) laget av Sid Meier, liknet svært på Civilization, ble aldri like populært.
 Civilization: Call to Power (1999) er Activisions versjon av Civilization. Oppfølgeren "Call to Power II" heter ikke Civilization ettersom Activision kun hadde lisens på navnet til det første spillet.

Det har dessuten blitt utviklet mange gratis videospill basert på Civilization, blant annet Freeciv og C-evo.

 Referanser 

 Eksterne lenker 



Kategori:Dataspill utviklet i USA
Kategori:Strategivideospill